Publication: Magyar Közlöny
Issue: MK-2011-138 (Year: 2011, Number: 138)
Era: contemporary
Section: 6. melléklet az 58/2011. (XI. 24.) NFM rendelethez
Paragraph Index: 1205

(2) Az R. 6. melléklet II. fejezet 1. pontja helyébe a következõ rendelkezés lép: „1. Az oktatójármûvek minõsítõ vizsgálata A közúti jármûvezetõ-képzésben a vezetési gyakorlat tantárgy oktatására használt „B”, „C”, „D”, „T” kategóriás, a „C1”, „D1” alkategóriás, valamint a „B+E”, „C1+E”, „C+E”, „D1+E”, „D+E” kombinált kategóriás oktatójármû jármûvekhez tartozó oktatójármû-igazolás kiadásához szükséges minõsítõ vizsgálatot a közlekedési hatóság végzi. Az oktatójármûvek minõsítõ vizsgálatát az üzemben tartó kérelmére a közlekedési hatóság végzi el. A „C1”, „D1” alkategóriás, „C”, „D” kategóriás, „C1+E”, „C+E”, „D1+E” és „D+E” kombinált kategóriás oktatójármûvet a jármûmûszaki vizsgabiztos indokolt esetben (pl. rendeletben meghatározott sebesség elérésére való alkalmasság) a képzésfelügyelõvel együtt minõsíti. A minõsítõ vizsgálat részét képezõ közúti vizsgálatot a képzésfelügyelõ egyedül is végezheti. A szakoktató lakóhely változása, valamint az oktatójármû tulajdonosának változása esetén, az oktatójármû-igazolás a korábban bejegyzett idõpontig hatályos. A vizsgálat költségeit – amelyet a kérelmezõ visel – a közúti jármûvek forgalomba helyezésével és forgalomban tartásával, környezetvédelmi felülvizsgálatával és ellenõrzésével, továbbá a gépjármûfenntartó tevékenységgel kapcsolatos egyes közlekedési hatósági eljárások díjáról szóló miniszteri rendelet alapján kell meghatározni és befizetni.”

Source: https://magyarkozlony.hu/hivatalos-lapok/806a42171c3a11baaafbeb6e0d75815f108b05de/dokumentumok/269027a4ef5be6be0981b80563d21242796c2ffa/letoltes